**DRAGOTIN KETTE**

**NA TRGU**

**( Poezije 1900 )**

**Oznaka:**

Pesem je impresionistična, z ljubezensko temo. Je spevna, opeva noč, je ljubezenska izpoved oz. ljubezenska tožba pod dekletovim oknom. Pesem Na trgu je podoknica ali serenada.

**Podoknica ali serenada:**

Prvotno je bila podoknica ali serenada pesniška zvrst provansalskih trubadurjev ( večerna pesem ) pozneje pa, v Italiji in Španiji, ljubezenska podoknica ob spremljavi kitare.

**Snov:**

V ospredju je mestni trg ( Novomeški ) ponoči z vodnjakom in zaljubljenim lirskim subjektom. Lirski subjekt je pesnik sam, ki je zaljubljen in hrepeni po dekletu, ki mu je nedosegljivo.

**Oblika:**

Pesem je sestavljena iz 4 enakih kitic, vsaka je sestavljena iz 10 verzov ( 4 kratkih sledi en daljši, nato se prvih pet oblikovno ponovi ). Na trgu je likovna pesem- ima obliko vodnjaka.

**Zvočni učinki, metaforika:**

*Prva kitica:* impresija- trg ponoči, mir, luna, pesnik opazuje naravo.

*Druga kitica:* pesnik vidni impresiji doda slušno. Tako doseže zvočno učinkovitost

( onomatopoija- vodica šume, rosice prše ). V zadnjem verzu se pojavi primera.

*Tretja kitica*: narava je mirna, spokojna, pesnik pa je notranje nemiren, razdražen, hrepeneč. Pojavi se poosebitev ali personifikacija ( želja zaman hiti ).

*Četrtka kitica*: ponovi se prvi del prve kitice. Drugi del pa potrdi, da je pesnik nemiren, potreben ljubezni, a se dekle za to ne zmeni, ona mirno spi.

**Ritem:**

Ritem pesmi je sproščen.